Sai dai duk da dokar tun da safe jama'ar Musulmi suka tafi masallatan hawan idi domin yin sallar kawo karshen azumin wannan shekarar. Bayan sallar jama'a sun yi ma juna murna da yin nishadi. Haka kuma mutanen gari da manyan gwamnati sai suka nufi fadar Lamidon Adamawa su yi gaisuwar salla kamar yadda aka saba yi. Lamidon Adamawa Dr. Barkindo ya mika gaisuwarsa ta salla ga jama'a. Ya taya musulmai murna inda ya yi fatan Allah ya sa albarka bisa ga aikin ibadan da suka kammala ya kuma sa aga badi lafiya. Ya gargadi al'umma su nemi zaman lafiya da hadin kai.